আগস্টে স্বাধীনতার অব্যবহিত পরই ১৯৪৭-এর সেপ্টেম্বরে পূর্ব বাংলা সরকারের প্রথম প্রধান স্থপতি (সে-সময়ে পদবিটি ছিল কনসালটিং আর্কিটেক্ট, যা পরবর্তীকালে গভর্নমেন্ট আর্কিটেক্ট এবং চূড়ান্তভাবে প্রধান স্থপতি নির্ধারিত হয়) হিসেবে নিযুক্ত হন ব্রিটিশ স্থপতি ই. সি. হিকস (Edward Coleman Hicks, জন্ম ১৯১০)। রয়েল ইনস্টিটিউট অব ব্রিটিশ আর্কিটেক্টস (RIBA) এবং রয়েল টাউন পস্ন্যানিং ইনস্টিটিউটের (RTPI) সদস্য ই. সি. হিকস ঢাকায় আসার আগে দিলিস্নতে অবিভক্ত ভারতের কেন্দ্রীয় পিডবিস্নউডিতে সিনিয়র আর্কিটেক্ট পদে আসীন ছিলেন; কিন্তু পূর্ব বাংলা সরকারের অধীনে চাকরির আগ্রহ ব্যক্ত করে ঢাকায় চলে আসেন। সম্ভবত সে-সময়ে দিলিস্নতে পিডবিস্নউডির শীর্ষ কর্মকর্তা তথা প্রধান প্রকৌশলী খান বাহাদুর মো. সুলেমানের ঢাকায় পূর্ব বাংলা সরকারের অধীনে চাকরি নেওয়ার ঘটনায় অনুপ্রাণিত হয়ে হিকস ঢাকায় আসেন। প্রসঙ্গত উলেস্ন­খ করা যায়, চাকরিস্থল পরিবর্তন করে ঢাকায় আসার আগে সুলেমান দিলিস্নতে যথেষ্ট মর্যাদাপূর্ণ পদে আসীন ছিলেন। অবিভক্ত ভারতে তাঁর কর্ম-অভিজ্ঞতা ছিল সমীহ করার মতো। (২০০০ খ্রিষ্টাব্দে এই লেখকের সুযোগ হয়েছিল দিলিস্নতে সেন্ট্রাল পিডবিস্ন­উডির প্রধান কার্যালয় পরিদর্শনের; সেখানে ১৮৫৪-তে প্রতিষ্ঠিত দপ্তরটির প্রধান প্রকৌশলীর দীর্ঘ তালিকায় ব্রিটিশ ও ভারতীয়দের ভিড়ে ১৯৪৬-এ একটি মাত্র মুসলমান নাম প্রত্যক্ষ করি, সেটি খান বাহাদুর মো. সুলেমানের)। হিকস আগ্রহভরে দিলিস্ন থেকে ঢাকায় যোগদান করলেও তিন বছর চাকরির পর নিযুক্তিকালে দেওয়া আশ্বাসমতে বেতন প্রদানে আমলাদের অনীহার কারণে চাকরি ছেড়ে বিলেতে ফিরে যান। হিকসের সঙ্গে একই সময়ে অধীনস্থ স্থপতি হিসেবে অ্যাসিস্ট্যান্ট গভর্নমেন্ট আর্কিটেক্ট পদে যোগদান করেন কলকাতার দপ্তর থেকে আসা রেমন্ড ম্যাক্কনেল (Raymond McConnel, জন্ম ১৯১৭) এবং এস.এ. আজগার। হিকসের প্রস্থানের পর ম্যাক্কনেল গভর্নমেন্ট আর্কিটেক্ট পদে নিযুক্তি লাভ করেন। ব্রিটিশ বংশোদ্ভূত ম্যাক্কনেল ছিলেন RIBA-এর সহযোগী সদস্য এবং নগর পরিকল্পনায় সার্টিফিকেটধারী। তিনি ১৯৫১ থেকে ১৯৬৯ পর্যন্ত পূর্ব পাকিসত্মান সরকারের প্রধান স্থপতি হিসেবে নিয়োজিত ছিলেন (পরবর্তীকালে তাঁর স্থলাভিষিক্ত হন প্রকৌশল বিশ্ববিদ্যালয় থেকে আসা অধ্যাপক শাহ আলাম জাহির উদ্দিন)।